Ca cetățean al UE nu aveți nevoie de viză pentru intrarea în Germania și nici de un permis de ședere pentru șederea în Germania. Pentru intrarea în Germania este necesar doar un pașaport valabil sau o carte de identitate valabilă. Pentru șederea cu o durată de până la 3 luni nu există niciun fel de condiții.
Puteți beneficia de un drept de ședere pentru mai mult de 3 luni dacă:
lucrați, ca angajat sau ca independent sau
sunteți în căutarea unui loc de muncă și aveți șanse de a-l obține sau
nu desfășurați nicio activitate remunerată, dețineți însă resurse suficiente pentru a vă asigura existența și de asemenea o asigurare medicală suficientă (valabil și pentru studenți sau persoane aflate într-un proces de formare profesională) sau
locuiți legal în Germania de mai mult de 5 ani de zile (drept de ședere permanentă).